सांसारिक पिता और पुत्र का रिश्‍ता तो वैसा है जैसे रेगिस्‍तान में मिट्टी के टीले की रेत का होता है । रेत के दो कण अभी एक साथ हैं फिर हवा चली और एक कण उड़ कर कही चला गया और दूसरा कण उड़ कर दूसरी तरफ चला गया । ऐसे ही एक जन्‍म का पिता और पुत्र का रिश्‍ता दूसरे जन्‍म में नहीं टिक पाता जैसे दो रेत के कण का संयोग हवा ने बिगाड़ दिया वैसे ही मृत्यु दो जीवों का संयोग बिगाड़ देती है । जैसे हवा चलने से पहला रेत का कण किसी अन्‍य जगह गिरा और वहाँ के रेत के कण से उसका नया संयोग बना वैसे ही मृत्यु के बाद नये जन्‍म में जीव नये जीवात्‍मा के साथ नया संयोग बनाता है ।